ශ්‍රී ලංකා පාසල් රගර් හා පාසල් ක්‍රිකට් පිටියේ උද්ගත වී ඇති විවිධ ගැටලු සහගත තත්ත්වය හේතුවෙන් ලබන වසරේ සිට පාසල් රගර් සංගමය, ශ්‍රී ලංකා රගර් සංගමය සමගත්, පාසල් ක්‍රිකට් සංගමය, ශ්‍රී ලංකා ක්‍රිකට් ආයතනය සමගත් ඒකාබද්ධ කොට නව වැඩ පිළිවෙලක් ක්‍රියාත්මක කරන බව ක්‍රීඩා ඇමැති මහින්දානන්ද අලුත්ගමගේ මහතා ‘දිනමිණ’ට ප්‍රකාශ කළේය.නාවලපිටියේ ජයතිලක ක්‍රීඩාංගණයේ පෙරේදා නිමාවට පත්වූ කාල්ටන් සෙවන්ස් දේශීය රගර් තරගාවලිය අතරතුර දී ‘දිනමිණ’ සමග එක්වෙමින් ඇමැතිවරයා කියා සිටියේ මෙරට පාසල් ක්‍රිකට් ක්‍රීඩාවේ සැළකිය යුතු දියුණුවක් දක්නට නොලැබීම ක්‍රීඩාවේ අනාගතයට විශාල වශයෙන් බලපාන බවය.